Blaze7451/Wiki-th-20250601 huggingface dataset:
ทรัพยสิทธิ

ทรัพยสิทธิ คือสิทธิที่มีอยู่เหนือตัวทรัพย์สิน ซึ่งได้มาโดยนิติกรรมหรือโดยผลของกฎหมาย เช่น กฎหมายมรดก และกฎหมายครอบครองปรปักษ์ ทรัพยสิทธิสามารถแบ่งออกได้เป็นหลายประเภท เช่น กรรมสิทธิ์ ครอบครอง สิทธิเก็บกิน ภารจำยอม ภาวะติดพันในอสังหาริมทรัพย์

**อ้างอิง**
หมวดหมู่:คำศัพท์กฎหมาย
เดกซ์แทรน

เดกซ์แทรน (Dextran) เป็นโพลีแซกคาไรด์ที่พบในยีสต์และแบคทีเรีย เป็นสายของกลูโคสที่ต่อด้วยพันธะไกลโคซิดิกแบบ α1→6 เป็นหลัก และแตกกิ่งแบบ α-1,3 แต่ก็มีพันธะแบบอื่นๆปน ขึ้นกับชนิดของแบคทีเรียและยีสต์ จัดเป็นโพลีเมอร์ที่แตกกิ่งและซับซ้อน ในทางการแพทย์ ใช้รักษาโรคเส้นโลหิตตีบ ลดความหนืดของเลือด และใช้เป็นตัวเพิ่มปริมาตรสำหรับโรคโลหิตจาง ในแบคทีเรียผลิตกรดแลกติกจะสร้างเดกซ์แทรนจากซูโครส โดยชนิดที่รู้จักกันดีคือ Leuconostoc mesenteroides และ Streptococcus mutans นอกจากนั้น Lactobacillus brevis ยังสร้างผลึกของ tibicos ในคีเฟอร์ ซึ่งเป็นเครื่องดื่มที่มีประโยชน์ต่อสุขภาพ หลุยส์ ปาสเตอร์เป็นคนแรกที่ค้นพบเดกซ์แทรนในฐานะผลิตภัณฑ์จากจุลินทรีย์ในไวน์

**อ้างอิง**

**แหล่งข้อมูลอื่น**
 Resource on dextran properties and structure of dextran polymers- Dextrans
หมวดหมู่:สารเคมี
หมวดหมู่:พอลิแซ็กคาไรด์
Streptococcus mutans

Streptococcus mutans เป็นแบคทีเรียในสภาวะกึ่งออกซิเจน แกรมบวก รูปกลม พบโดยทั่วไปในช่องปาก และเป็นสาเหตุของฟันผุ
พบครั้งแรกโดย J Kilian Clarke ในปี พ.ศ. 2467
สปีชีส์ที่ใกล้เคียงกับ Streptococcus mutans คือ Streptococcus sobrinus ซึ่งเป็นแบคที่เรียที่ทำให้เกิดโรคฟันผุทั้งคู่ บางครั้งจึงเรียกรวมกันว่า mutans streptococci

**บทบาทในการทำให้เกิดฟันผุ**
ในช่องปากของมนุษย์ มีเชื้อประจำถิ่นอยู่ในปาก เมื่อเชื้อเหล่านี้โตขึ้น และเกิดการเมแทบอลิซึม จะทำให้เกิดแผ่นคราบจุลินทรีย์ขึ้นบนส่วนต่างๆ ของช่องปาก หากสภาวะในช่องปากเกิดการเปลี่ยนแปลง เช่น สภาวะกรด แบคทีเรียที่สามารถทนกรดได้ เช่นStreptococcus mutans จะเจริญมากขึ้น และจะทำให้แบคทีเรียตัวอื่นๆ ตายลง
S.mutans เป็นแบคทีเรียที่มีความสามารถในการทนกรดและผลิตกรดได้ โดยเมื่อมนุษย์รับประทานน้ำตาลเข้าไป โดยเฉพาะ น้ำตาลทราย หรือน้ำตาลซูโครส เชื้อจะนำน้ำตาลที่ได้ไปหมัก กลายเป็น กรดแลคติก และทำให้สภาวะในช่องปากเป็นกรด กรดที่เกิดขึ้นจะทำให้แร่ธาตุที่อยู่ในฟันเกิดการละลายตัว และนำไปสู่การเกิดโรคฟันผุในที่สุด

**อ้างอิง**

**แหล่งข้อมูลอื่น**
  MCHoralhealth.org date=2021-09-26 
หมวดหมู่:แบคทีเรียแกรมบวก
หมวดหมู่:Streptococcaceae
สฟิงโกลิพิด

โครงสร้างทางเคมีโดยทั่วไปของสฟิงโกลิพิด
ไฟล์:Sphingosine structure.svg|250px|thumb|สฟิงโกซายน์
สฟิงโกลิพิด (Sphingolipids) เป็นการรวมตัวของสฟิงโกซายน์ (Sphingosine) กับกรดไขมันและหมู่ฟอสเฟต เป็นไขมันที่เป็นองค์ประกอบในเยื่อหุ้ม และมีบทบาทในการจดจำระหว่างเซลล์ พบมากในเนื้อเยื่อประสาทและสมอง

**อ้างอิง**

หมวดหมู่:ลิพิด
แอร์เอเชียฟิลิปปินส์

แอร์เอเชียฟิลิปปินส์ เป็นสายการบินราคาประหยัด ในประเทศฟิลิปปินส์ หรือที่เรียกว่า low-cost carrier แอร์เอเชียฟิลิปปินส์ เกิดจากการร่วมลงทุนของนักธุรกิจชาวฟิลิปปินส์ ได้แก่ นางแมเรียน บี. ฮอนติเวรอส, นายอันโตนิโอ โคฮวนโก จูเนียร์และนายไมเคิล โรเมโร ในสัดส่วนเท่าๆกันรวม 60% และอีก 40% เป็นของแอร์เอเชีย เบอร์ฮัด แอร์เอเชียมาเลเซีย โดยจัดตั้งบริษัท AirAsia Incorporated (AirAsia Inc.) หรือ แอร์เอเชียฟิลิปปินส์ บริษัทร่วมทุนได้รับการอนุมัติเมื่อ 7 ธันวาคม พ.ศ. 2553 โดยคณะกรรมการการลงทุน, ซึ่งเป็นหน่วยงานในประเทศฟิลิปปินส์.
โดยมีสนามบินหลักอยู่ที่ ท่าอากาศยานนานาชาติคลาร์ก หรือ สนามบินนานาชาติ Diosdado Macapagal  ในเมืองแอนเจลิส โดยใช้เวลาประมาณ 90 นาทีในการเดินทางไปกรุงมะนิลา การเลือกใช้ ท่าอากาศยานนานาชาติคลาร์ก เป็นหนึ่งในพันธกิจของสายการบินที่จะพัฒนาศูนย์กลางการคมนาคมและการท่องเที่ยวภายนอกกรุงมะนิลา และเป็นส่วนหนึ่งของแผนพัฒนาประเทศในภาพรวม โดยแอร์เอเชีย ฟิลิปปินส์ วางแผนจะสร้าง ท่าอากาศยานนานาชาติคลาร์กให้เป็นศูนย์กลางการบินไปสู่จุดหมายที่ได้รับความนิยม อาทิ สิงคโปร์ ฮ่องกง ไต้หวัน จีน ไทย เกาหลี และญี่ปุ่น เพื่อให้การเดินทางจะเป็นเรื่องง่าย สะดวกสบาย

**ประวัติ**
เนื่องจากรัฐธรรมนูญของประเทศฟิลิปปินส์ไม่อนุญาตให้ชาวต่างชาติเป็นเจ้าของธุรกิจที่จดทะเบียนในประเทศฟิลิปปินส์ 100% จึงได้มีการร่วมลงทุนของนักธุรกิจชาวฟิลิปปินส์ และ แอร์เอเชีย เบอร์ฮัด แอร์เอเชียมาเลเซีย ในสัดส่วน 60% และ 40%. บริษัทร่วมทุนได้รับการอนุมัติเมื่อวันที่ 7 ธันวาคม พ.ศ. 2553 โดยคณะกรรมการการลงทุน, ซึ่งเป็นหน่วยงานในประเทศฟิลิปปินส์
เมื่อวันที่ 15 สิงหาคม พ.ศ. 2554, แอร์เอเชียฟิลิปปินส์ได้รับมอบ เครื่องบินแอร์บัส A320 ลำใหม่เป็นลำแรก ที่ท่าอากาศยานนานาชาติคลาร์กในเมืองแอนเจลิส ต่อมาในวันที่ 8 พฤศจิกายน พ.ศ. 2554 ได้รับมอบเครื่องบินแอร์บัส A320 เป็นลำที่ 2 เพิ่มเข้าฝูงบินด้วย, รวมเครื่องบินแอร์บัส A320 ในฝูงบิน เป็นจำนวน 2 ลำ และ จะเพิ่มจำนวนเครื่องบินแอร์บัส A320s เข้ามาในฝูงบินขึ้นอีก 4 ลำ ภายในเดือนมิถุนายนของปีพ.ศ. 2555.
เมื่อวันที่ 7 กุมภาพันธ์ พ.ศ. 2555, สายการบินแอร์เอเชียฟิลิปปินส์ ได้รับหนังสือรับรองผู้ประกอบการการบิน จากหน่วยงานการบินพลเรือนของประเทศฟิลิปปินส์ ซึ่งจะทำให้สายการบินได้รับอนุญาตให้บินในน่านฟ้าของประเทศฟิลิปปินส์ด้วย
ในปัจจุบัน แอร์เอเชียฟิลิปปินส์ ได้เข้าซื้อกิจการของ สายการบิน เซสต์แอร์ และได้ย้ายฐานการบินจาก ท่าอากาศยานนานาชาติคลาร์กในเมืองแอนเจลิส มาให้บริการที่ ท่าอากาศยานนานาชาตินินอย อควิโน ที่กรุงมะนิลา เป็นท่าอากาศยานหลัก และได้เปลี่ยนชื่อ  สายการบิน เซสต์แอร์ เป็น แอร์เอเชียเซสต์ (Z2) โดยให้บริการร่วมกันใน 3 เมืองหลักคือ เมืองเซบู , เมืองคาลิโบ้ และ เมืองดาเวา

**จุดหมายปลายทาง**
แอร์เอเชียฟิลิปปินส์ จะเริ่มดำเนินการในเดือนมีนาคม พ.ศ. 2555 ด้วยเครื่องบินแอร์บัส A320-200 ลำใหม่ โดยเริ่มดำเนินการภายในประเทศฟิลิปปินส์เป็นอันดับแรก
โดยจุดหมายปลายทางดังต่อไปนี้- Philippines ประเทศฟิลิปปินส์
** กรุงมะนิลา - ท่าอากาศยานนานาชาตินินอย อาคิโน ฐานการบินหลัก
** เมืองดาเวา - ท่าอากาศยานนานาชาติฟรานซิสบังกอย
** เมืองคาลิโบ้ - ท่าอากาศยานนานาชาติคาลิโบ้ 
** เมืองเซบู - ท่าอากาศยานแมคแทน-เซบู

**ฝูงบิน**
แอร์บัส เอ320-200
จำนวนฝูงบินของสายการบินแอร์เอเชียฟิลิปปินส์:

**แหล่งข้อมูลอื่น**
 แอร์เอเชียฟิลิปปินส์

**อ้างอิง**
หมวดหมู่:สายการบินสัญชาติฟิลิปปินส์
หมวดหมู่:สายการบินที่ก่อตั้งในปี พ.ศ. 2553
ฟิลิปปินส์
หมวดหมู่:สายการบินต้นทุนต่ำ
ตุ่นจมูกดาว

ตุ่นจมูกดาว (Star-nosed mole, Condylura cristata) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับตุ่น (Soricomorpha) จัดเป็นเพียงชนิดเดียวเท่านั้นที่อยู่ในสกุล Condylura แบ่งออกได้เป็น 2 ชนิดย่อย (ดูในตาราง)
ตุ่นจมูกดาว มีลักษณะทั่วไปคล้ายกับตุ่นชนิดอื่น ๆ  แต่มีส่วนหางยาว โดยลักษณะเฉพาะตัวที่ดูโดดเด่น คือ เส้นขนที่จมูกที่บานออกเป็นแฉก ๆ คล้ายดาว ซึ่งทำหน้าที่เป็นประสาทสัมผัส 22 เส้นอยู่รอบรูจมูก โดยมีปลายสัมผัสที่เส้นขนเหล่านี้มากมายราวถึงหนึ่งแสนจุด
ตุ่นจมูกดาว อาศัยอยู่ในบริเวณที่ราบลุ่มชื้นแฉะ ในบริเวณภาคตะวันออกของทวีปอเมริกาเหนือระหว่างแคนาดาและสหรัฐอเมริกา โดยพบไปถึงชายฝั่งทะเลในรัฐจอร์เจีย
โตเต็มวัยจะมีความยาวประมาณ 15-20 เซนติเมตร น้ำหนักประมาณ 55 กรัม มีฟัน 44 ซี่ หากินด้วยการใช้กรงเล็บอันแข็งแรงขุดคุ้ยดินในพื้นที่ชุ่มน้ำหรือตะกอนลำธาร โดยใช้หนวดรอบจมูกคอยสอดส่องหา  อันได้แก่ สัตว์ไม่มีกระดูกสันหลังขนาดเล็ก ๆ เช่น แมลงน้ำและตัวอ่อนชนิดต่าง ๆ, สัตว์จำพวกหอยและปลาหมึก เป็นต้น
ซึ่งประสาทสัมผัสรอบจมูกนี้มีความว่องไวมาก ทำให้ตุ่นจมูกดาวสามารถจับเหยื่อเพื่อกินได้ในเวลาเพียง 120 มิลลิวินาทีเท่านั้น
นอกจากนี้แล้ว ตุ่นจมูกดาวยังเป็นสัตว์เลี้ยงลูกด้วยน้ำนมที่สามารถดมกลิ่นใต้น้ำได้อีกด้วย โดยจะใช้หนวดสำรวจหาเหยื่อตามก้นแหล่งน้ำ โดยจะพ่นฟองอากาศออกมาจากรูจมูกหลายครั้ง เพื่อให้โมเลกุลกลิ่นในน้ำผสมกับอากาศ จากนั้นก็ทำการสูดหายใจเอาฟองอากาศกลับเข้าไปอย่างรวดเร็วด้วยความถี่ประมาณ 10 ครั้งต่อวินาทีเพื่อตรวจหากลิ่นของเหยื่อในน้ำ อีกทั้งยังเป็นตุ่นที่มีพฤติกรรมชอบใช้ชีวิตและหากินบนพื้นดินมากกว่าจะขุดโพรงอยู่ใต้ดินเหมือนเช่นตุ่นชนิดอื่น ๆ อีกด้วย    

**อ้างอิง**

**แหล่งข้อมูลอื่น**
หมวดหมู่:วงศ์ตุ่น
หมวดหมู่:สัตว์ที่พบในทวีปอเมริกาเหนือ
มูลนิธิโทะกุงะวะเมโมเรียล

โทะกุงะวะเมโมเรียล เป็นมูลนิธิที่ไม่แสวงหากำไร ซึ่งก่อตั้งขึ้นเมื่อปี ค.ศ. 2003 โดยประธานมูลนิธิคือโทกูงาวะ สึเนนาริ ผู้นำตระกูลโทกูงาวะ คนที่ 18
หมวดหมู่:มูลนิธิในประเทศญี่ปุ่น
โรงพิมพ์ตำรวจ สำนักงานตำรวจแห่งชาติ

โรงพิมพ์ตำรวจ สำนักงานตำรวจแห่งชาติ เป็นรัฐวิสาหกิจของไทย ประเภทที่ 2 จัดตั้งเมื่อปี พ.ศ. 2497 เพื่อดำเนินธุรกิจเกี่ยวกับการพิมพ์ของกรมตำรวจ รวมทั้งเอกสารลับของทางราชการ

**ประวัติ**
โรงพิมพ์ตำรวจ จัดตั้งเป็นองค์การรัฐวิสาหกิจ เมื่อวันที่ 6 พฤศจิกายน พ.ศ. 2497 เพื่อดำเนินธุรกิจเกี่ยวกับการจัดพิมพ์แบบพิมพ์ สิ่งพิมพ์ และหนังสือตำราของราชการตำรวจทุกชนิด รวมทั้งจัดพิมพ์เอกสารลับ และงานเร่งด่วนของราชการ โดยจัดตั้งเป็นองค์การรัฐวิสาหกิจประเภทที่ 2 คือองค์การที่ดำเนินกิจการโดยไม่มีบัญชีทุนหมุนเวียนไว้ที่กระทรวงการคลัง

**อ้างอิง**
หมวดหมู่:รัฐวิสาหกิจไทย
หมวดหมู่:หน่วยงานในสังกัดสำนักงานตำรวจแห่งชาติ
หมวดหมู่:องค์การที่ก่อตั้งในปี พ.ศ. 2447
หมวดหมู่:สำนักพิมพ์ไทย
ตำรวจ
หมวดหมู่:องค์การในเขตดุสิต
มันนีอินเดอะแบงก์ (2012)

มันนีอินเดอะแบงก์ (2012) (อังกฤษ: Money In The Bank (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ โนเวย์เอาท์ (2012) จัดเมื่อวันที่ 15 กรกฎาคม ค.ศ. 2012 ณ สนาม ยูเอส แอร์เวย์ส เซ็นเตอร์ ในเมือง ฟีนิกซ์, รัฐแอริโซนา สหรัฐ โดยแสดงนักมวยปล้ำจาก รอว์ และ สแมคดาวน์ โดยจัดเป็นครั้งที่ 3

**เบื้องหลัง**
ในศึกรอว์ (25 มิถุนายน 2012) จอห์น ซีนา ออกมาเล่นตลกคาเฟ่ล้อเลียน บิ๊กโชว์ ต่างๆ นานา คริส เจอริโค ออกมาแล้วก็ไล่ซีนา บอกว่าคืนนี้เป็นคืนที่จะต้องต้อนรับการกลับมาของชั้น ไม่ใช่ให้แกมาเล่นตลกโชว์ ซีนาบอก ตอนนี้ บิ๊กโชว์ มันกำลังคลั่ง มันจะเข้าร่วมแมตช์มันนีอินเดอะแบงก์ เพราะฉะนั้นชั้นจึงขอเข้าร่วมแมตช์นี้ด้วยเพื่อหยุดยั้งบิ๊กโชว์ เจอริโค บอกว่า แกจะเล่นบทฮีโร่ไปถึงไหนแมตช์มันนีอินเดอะแบงก์ มันไม่ใช่เรื่องเล่นๆ มันเป็นแมตช์ที่โหดและอาจทำให้ต้องยุติอาชีพได้เลย วิคกี เกอร์เรโร ออกมา และบอกว่าจะมีแมตช์มันนีอินเดอะแบงก์ สองแมตช์ทั้งรอว์ และ สแมคดาวน์ โดยฝั่งรอว์ จะอนุญาตให้เฉพาะอดีตแชมป์ WWE เท่านั้นที่จะมีสิทธิ์เข้าร่วมผู้ที่จะได้เข้าร่วมก็คือ บิ๊กโชว์, เคน, คริส เจอริโค และ จอห์น ซีนา ในคืนเดียวกัน ซีนาได้เจอกับเจอริโค สุดท้ายซีนาชนะฟาล์ว เพราะ บิ๊กโชว์ มาเล่นงานซีนา หลังแมตช์ เจอริโคจ้องหน้ากับ บิ๊กโชว์ และเจอริโคก็ลงจากเวทีเดินกลับไป บิ๊กโชว์จัดการโชคสแลมใส่ซีนา ยังไม่พอ บิ๊กโชว์ ใช้ท่า Colossal Clutch ใส่ซีนา เป็นการปิดท้ายรายการ

**ผล**

**ดูเพิ่ม**
 ดับเบิลยูดับเบิลยูอี มันนี่อินเดอะแบงค์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  Official Money in the Bank website-  Money in the Bank Event Site
หมวดหมู่:ดับเบิลยูดับเบิลยูอี มันนีอินเดอะแบงก์
หมวดหมู่:มวยปล้ำอาชีพในปี พ.ศ. 2555
หมวดหมู่:กีฬาในฟีนิกซ์ (รัฐแอริโซนา)
หมวดหมู่:มวยปล้ำอาชีพในฟีนิกซ์ (รัฐแอริโซนา)
ปีกนกรถยนต์

Double Wishbone Suspension
ปีกนก ( Control arm ,wishbone) เป็นระบบรองรับการสะเทือนสำหรับรถยนต์โดยปกติจะติดตั้งไว้ใกล้กับแกนล้อโดยใช้ลูกหมากเป็นตัวเชื่อมต่อและทำให้ปีกนกสามารถรับการเคลื่อนไหวของรถได้ มักทำด้วยเหล็กหรืออะลูมิเนียม ปีกนกสามารถเคลื่อนไหวแบบยืดหยุ่นในลักษณะการปรับองศาการเคลื่อนไหวเพื่อรองรับความสั่นสะเทือนของตัวรถ

**อ้างอิง**
หมวดหมู่:ยานพาหนะ
หมวดหมู่:เทคโนโลยีระบบรองรับยานยนต์
วงศ์วัวและควาย

วงศ์วัวและควาย เป็นวงศ์ของสัตว์เลี้ยงลูกด้วยนมขนาดใหญ่ในอันดับสัตว์กีบคู่ (Artiodactyla) วงศ์หนึ่ง ใช้ชื่อวิทยาศาสตร์ว่า Bovidae จัดเป็นสัตว์กินพืช
ลักษณะเด่นของสัตว์ในวงศ์นี้ จะมีเขาที่ไม่มีการแตกกิ่ง ไม่มีการหลุดหรือเปลี่ยนในตลอดช่วงอายุขัย มีกระเพาะอาหารแบ่งเป็น 4 ห้องหรือ 4 ส่วน และมีการหมักย่อย โดยการหมักของกระเพาะอาหารจะอาศัยแบคทีเรียในท่อทางเดินอาหาร โดยส่วนใหญ่ค่าความเป็นกรดเป็นด่าง (pH) ในกระเพาะอาหารจะอยู่ที่ 6.7+0.5  มีถุงน้ำดี นอกจากนั้นสัตว์ในตระกูลนี้สามารถสำรอก อาหารออกมาจากกระเพาะหมัก เพื่อทำการเคี้ยวใหม่ได้ ที่เรียกว่า "เคี้ยวเอื้อง" ลูกที่เกิดใหม่จะใช้เวลาไม่นานในการเดินและวิ่งได้ อันเนื่องจากการวิวัฒนาการเพื่อให้เอาตัวรอดจากสัตว์กินเนื้อที่เป็นผู้ล่าในห่วงโซ่อาหาร
สัตว์ที่อยู่ในวงศ์นี้ เป็นสัตว์ที่มนุษย์คุ้นเคยและผูกพันอย่างดีในฐานะเป็นสัตว์เศรษฐกิจและปศุสัตว์ ได้แก่ วัว, ควาย, แพะ, แกะ เป็นต้น
สำหรับสัตว์ป่า มีการกระจายพันธุ์ไปในทุกทวีปทั่วโลก ยกเว้นทวีปออสเตรเลีย ในแอฟริกาและบางส่วนของทวีปเอเชีย จะมีบางชนิดที่มีรูปร่างลักษณะคล้ายกับกวาง (Cervidae) เช่น อิมพาลาหรือแอนทีโลป แต่ความเป็นจริงแล้วเป็นสัตว์ในวงศ์นี้

**วงศ์ย่อย**
ยังสามารถแบ่งออกได้เป็นวงศ์ย่อย อีก 9 วงศ์ ได้แก่
*Aepycerotinae Gray, 1872    
*Alcelaphinae Brooke, 1876    
*Antilopinae Gray, 1821    
*Bovinae Gray, 1821    
*Caprinae Gray, 1821    
*Cephalophinae Gray, 1871    
*Hippotraginae Brooke, 1876    
*Peleinae Gray, 1872    
*Reduncinae   Knottnerus-Meyer, 1907 
สำหรับในประเทศไทย มีสัตว์ป่าที่อยู่ในวงศ์นี้ 7 ชนิด ได้แก่ ควายป่า (Bubalus arnee), กระทิง (Bos gaurus), วัวแดง (B. javanicus), กูปรี (B. sauveli), เลียงผาเหนือ (Capricornis milneedwardsii), เลียงผาใต้ (C. sumatraensis), กวางผาจีน (Naemorhaedus griseus) ซึ่งทุกชนิดเป็นสัตว์ป่าสงวนและสัตว์ป่าคุ้มครองทั้งหมด 
สำหรับสัตว์ในวงศ์นี้ ที่มีขนาดใหญ่ที่สุดเท่าที่ยังมีการดำรงเผ่าพันธุ์จนถึงปัจจุบัน ก็คือ กระทิง ที่พบในอนุทวีปอินเดีย, อินโดจีน และในไทย ซึ่งสามารถโตเต็มที่สูงได้กว่า 6 ฟุต ในตัวผู้ และน้ำหนักเกือบ 900 กิโลกรัม หรือ 1 ตัน
โดยที่คำว่า Bovidae นั้นมาจากคำว่า Bos เป็นภาษาละตินแปลว่า "วัว"

**อ้างอิง**

**แหล่งข้อมูลอื่น**
หมวดหมู่:สัตว์กีบคู่
หมวดหมู่:สัตว์เลี้ยงลูกด้วยน้ำนม
หมวดหมู่:วงศ์วัวและควาย
หมวดหมู่:วงศ์วัวและควาย

หมวดหมู่:สัตว์กีบคู่
หมวดหมู่:สัตว์เคี้ยวเอื้อง
หมวดหมู่:สัตว์เลี้ยงลูกด้วยน้ำนม
เฟืองท้าย

ภาพจำลองภายในเฟืองท้าย
เฟืองท้าย (Differential, final gear) เป็นชุดอุปกรณ์สำหรับถ่ายทอดกำลังจากเครื่องยนต์ผ่านชุดเกียร์และส่งผ่านไปยังล้อเพื่อให้เกิดการหมุนของล้อทำให้รถเคลื่อนที่ได้ แต่ในรูปผิด โดยแกนสีแดงต้องหมุนตรงข้ามกับแกนสีเหลือง

**อ้างอิง**
หมวดหมู่:ชิ้นส่วนยานยนต์
หมวดหมู่:กลไก
หมวดหมู่:วิศวกรรมยานยนต์
เพลาขับ

ไฟล์:Cardan Shaft.jpg|thumb|200px|Drive shaft with universal joints at each end and a spline in the centre
เพลา(drive shaft, driveshaft, driving shaft, propeller shaft, Cardan shaft) เป็นอุปกรณ์ที่ใช้สำหรับการช่วยตัวเองส่งถ่ายแรงบิดจากชุดเกียร์สู่เฟืองท้ายหรือจากเฟืองท้ายสู่ล้อซึ่งไม่สามารถเชื่อมต่อได้โดยตรงกับแหล่งกำเนิดแรงบิดอันเนื่องมาจากระยะห่างระหว่างแหล่งกำเนิดแรงบิดและอุปกรณ์ปลายทาง เพลาขับจึงมีรูปร่างและความยาวแตกต่างกันตามวัตถุประสงค์ของการใช้งาน

**อ้างอิง**
หมวดหมู่:ยานพาหนะ
หมวดหมู่:เทคโนโลยี
วงศ์ย่อยแกะและแพะ

วงศ์ย่อยแกะและแพะ เป็นวงศ์ย่อยของสัตว์เลี้ยงลูกด้วยนมในอันดับสัตว์กีบคู่ (Artiodactyla) ในวงศ์ใหญ่ Bovidae ใช้ชื่อวิทยาศาสตร์ว่า Caprinae
ลักษณะที่สำคัญของวงศ์นี้ คือจะมีเขาในทั้งตัวผู้และตัวเมีย แต่ตัวผู้จะมีเขาที่ใหญ่และตันกว่า ใช้สำหรับต่อสู้กันเพื่อแย่งตัวเมียในฤดูผสมพันธุ์ และป้องกันตัว ลักษณะของเขา เช่นความคมและความโค้งของเขา จะแตกต่างกันไปในแต่ละชนิด ตัวผู้มักมีขนาดใหญ่กว่าตัวเมียราวร้อยละ 20-30 ตัวเมียจะมีเต้านม 2 หรือ 4 เต้า และจะมีขนที่หนานุ่มตลอดทั้งลำตัว ลักษณะกีบเท้าจะมีการพัฒนาให้มีลักษณะพิเศษ คือ มีแผ่นกีบที่มีความหนา และมีความชื้นมาก เพื่อสะดวกในการป่ายปีนที่สูง เนื่องจากเป็นสัตว์ที่มีนิเวศวิทยาอยู่รวมกันเป็นฝูงและอาศัยอยู่บนภูเขา, หน้าผา หรือที่ราบสูง 
สามารถแบ่งออกได้เป็นสกุล 12 สกุล ดังนี้
*Ammotragus Blyth, 1840 – แกะบาร์บารี- Budorcas Hodgson, 1850	 – ทาคิน
*Capra Linnaeus, 1758 – แพะ	 
*Capricornis Ogilby, 1837 – เลียงผา 
*Hemitragus Hodgson, 1841	 
*Naemorhedus C. H. Smith, 1827 – กวางผา	 
*Oreamnos Rafinesque, 1817 – แพะภูเขา	 
*Ovibos Blainville, 1816 – วัวมัสค์	 
*Ovis Linnaeus, 1758 – แกะ 
*Pantholops Hodgson, 1834	 
*Pseudois Hodgson, 1846	 
*Rupicapra Blainville, 1816 
โดยสัตว์ที่อยู่ในวงศ์ย่อยนี้เป็นสัตว์ที่มนุษย์รู้จักเป็นอย่างดี คือ แพะและแกะ ซึ่งเป็นปศุสัตว์ที่สำคัญ ในส่วนที่เป็นสัตว์ป่าก็มีหลายชนิด โดยชนิดที่ได้ในประเทศไทยมี 3 ชนิด คือ เลียงผาเหนือ (Capricornis milneedwardsii)  เลียงผาใต้ (C. sumatraensis) และกวางผาจีน (Nemorhaedus griseus) ซึ่งเป็นสัตว์ป่าสงวนทั้งหมด

**อ้างอิง**

**แหล่งข้อมูลอื่น**
หมวดหมู่:วงศ์วัวและควาย
หมวดหมู่:วงศ์ย่อยแกะและแพะ
วงศ์ย่อยวัวและควาย

วงศ์ย่อยวัวและควาย เป็นวงศ์ย่อยของสัตว์เลี้ยงลูกด้วยนมขนาดใหญ่ ในอันดับสัตว์กีบคู่ (Artiodactyla) ในวงศ์ใหญ่ Bovidae ใช้ชื่อวิทยาศาสตร์ว่า Bovinae
สัตว์ในวงศ์นี้มีลักษณะโดยรวม เป็นสัตว์ที่มนุษย์รู้จักเป็นอย่างดี คือ วัวและควาย ซึ่งใช้เลี้ยงเป็นปศุสัตว์และใช้แรงงานในการเกษตรกันมาอย่างยาวนาน ตั้งแต่ยุคก่อนประวัติศาสตร์ เป็นสัตว์ที่มีกล้ามเนื้อบึกบึนกำยำล่ำสัน เต็มไปด้วยพละกำลัง เขามีความโค้งและเรียวแหลมที่ปลาย  มีเขาทั้งตัวผู้และตัวเมีย แต่บางกลุ่มที่มีลักษณะที่แตกต่างออกไป คือ  คอยาว ขายาว มีลายขวางตามลำตัว อาจมีลายบนใบหน้า มีเขาบิดเป็นเกลียว ซึ่งมักพบเฉพาะในตัวผู้ แต่บางชนิดพบได้ทั้งตัวผู้และตัวเมีย  
พบกระจายพันธุ์ไปในทุกทวีปทั่วโลก ยกเว้นทวีปอเมริกาใต้และโอเชียเนีย
แบ่งออกได้เป็น 10 สกุล ดังนี้
*Bison Hamilton Smith, 1827   
*Bos Linnaeus, 1758
*Boselaphus Blainville, 1816  
*Bubalus Hamilton Smith, 1827 
*Pseudonovibos Peter & Feiler, 1994
*Pseudoryx Dung et al., 1993 
*Syncerus Hodgson, 1847    
*Taurotragus Wagner, 1855   
*Tetracerus Leach, 1825    
*Tragelaphus Blainville, 1816  
โดยชนิดที่เป็นสัตว์ป่าที่พบได้ในประเทศไทย ได้แก่ ควายป่า (Bubalus arnee), วัวแดง (Bos javanicus), กระทิง (B. gaurus) และกูปรี (B. sauveli) ซึ่งทุกชนิดเป็นสัตว์ป่าสงวนและสัตว์ป่าคุ้มครอง

**อ้างอิง**

**แหล่งข้อมูลอื่น**
หมวดหมู่:วงศ์วัวและควาย
หมวดหมู่:วงศ์ย่อยวัวและควาย
มารีโอ ยูโรฟสกี

มารีโอ ยูโรฟสกี (Марио Ѓуровски, Марио Ђуровски) ;เกิด 11 ธันวาคม พ.ศ. 2528) เป็นอดีตนักฟุตบอลชาวมาซิโดเนียเหนือ ในตำแหน่งกองกลางตัวรุก เคยเล่นให้กับหลายสโมสรในเมืองไทย ได้แก่ เมืองทอง ยูไนเต็ด แบงค็อก ยูไนเต็ด และ บางกอกกล๊าส โดยล่าสุดเป็นหัวหน้าผู้ฝึกสอนให้กับเมืองทอง ยูไนเต็ดในไทยลีก

**ประวัติ**
ยูโรฟสกี ลงเล่นเป็นนักเตะเยาวชนให้กับ ซูคารีซกี สแตนโคม หลังจากนั้นได้ย้ายมาอยู่ที่ เรดสตาร์ เบลเกรด ในปี พ.ศ. 2546. ต่อมาได้ถูกส่งไปให้ มลาเดโนวัซ ยืมตัว ปีต่อมาก็ถูกส่งไปให้ โซโปต ยืมตัวอีก 1 ฤดูกาล ซึ่งทั้ง 2 สโมสรนี้เล่นอยู่ใน เซอร์เบียนลีก
ช่วงฤดูร้อนปี พ.ศ. 2547 เขาได้เซ็นสัญญากับ เบซานียา ซึ่งอยู่ในลีกรองของเซอร์เบียและมอนเตเนโกร ในปี พ.ศ. 2549 สโมสรได้ขึ้นชั้นมาอยู่ เซอร์เบียน ซูเปอร์ลีกา ฤดูร้อนปี พ.ศ. 2550 ยูโรฟสกี ได้ลาจาก เบซานียา ซึ่งในช่วงที่อยู่กับ เบซานียา เขาลงเล่นให้กับทีม 80 นัด สามารถยิงได้ 18 ประตู และเขาได้มาอยู่กับ วอจโวดินา ทีมร่วมลีก หลังจากที่ก่อนหน้านี้เขาไม่มีโอกาสที่ได้ลงสนามมากนัก ซึ่งเมื่อมาอยู่กับ วอจโวดินา เขาก็ได้ลงสนามเป็นผู้เล่นตัวจริงอย่างสม่ำเสมอ และเขาสามารถช่วยให้ทีมจบด้วยอันดับที่ 2 ใน เซอร์เบีย ซูเปอร์ลีกา 2008-09 และในนัดชิงชนะเลิศ เซอร์เบียนคัพ 2009-2010 วอจโวดินา ได้แพ้ เรดสตาร์ เบลเกรด 0-3
ยูโรฟสกีได้ออกจาก วอจโวดินา ในตลาดซื้อขายฤดูหนาว เซอร์เบีย ซูเปอร์ลีกา 2010-11 หลังจากลงเล่นในลีกให้กับทีมมากกว่า 50 นัด ในเวลา 3 ปีครึ่ง เขามาเซ็นสัญญากับทีม เมตาเลอร์ โดเนทส์ค ใน ยูเครน พรีเมียร์ลีก
หลังจากนั้น ในเดือน มีนาคม พ.ศ. 2555 เขาได้เซ็นสัญญากับ เมืองทอง ยูไนเต็ด ใน ไทยพรีเมียร์ลีก โดยสวมเสื้อหมายเลข 20 ช่วยทีมลงสนามนัดแรกอย่างเป็นทางการ เป็นเกมใน ไทยพรีเมียร์ลีก 2555 กับ สโมสรฟุตบอลบีอีซี เทโรศาสน
หลังจากจบฤดูกาลไทยพรีเมียร์ลีก พ.ศ. 2558 ใน  ธันวาคม  กิเลนผยองตัดสินใจไม่ต่อสัญญากับอดีตตัวรุกทีมชาติมาซิโดเนียออกไป แม้ซีซั่นนี้เขาจะยิงในลีกไปถึง 20 ประตูและ 12 แอสซิสต์ ทำให้สโมสรฟุตบอลแบงค็อก ยูไนเต็ด สนใจในตัว อดีตตัวรุกทีมชาติมาซิโดเนีย คว้าตัวมาแบบไม่มีค่าตัว ซึ่งคาดว่าจะได้เงินเดือนเกินกว่า 2 ล้านบาทซึ่งอยู่ในเรตใกล้เคียงกับของต้นสังกัดเก่าด้วย และทำการเปิดตัวกับสโมสรฟุตบอลแบงค็อก ยูไนเต็ด ในวันที่ 5 มกราคม ของ ปี พ.ศ. 2559  โดยยังสวมหมายเลข 20 เหมือนเดิม ถือว่าเปิดการย้ายสโมสรที่ดีของการซื้อ-ขายนักเตะของไทยพรีเมียร์ลีก ฤดูกาลพ.ศ. 2559

**เกียรติประวัติ**

**นักเตะ**
เมืองทอง ยูไนเต็ด
*ไทยพรีเมียร์ลีก: 2012

**อ้างอิง**
 http://www.macedonianfootball.com/index.php?option=com_content&view=article&id=1634:mario-gjurovski&catid=22:national-team-players&Itemid=124- http://www.mtutd.tv/NewsDetail.asp?id=2675 date=2016-03-06 
หมวดหมู่:นักฟุตบอลชาวเซอร์เบีย
หมวดหมู่:นักฟุตบอลชาวมาซิโดเนียเหนือ
หมวดหมู่:นักฟุตบอลทีมชาติมาซิโดเนียเหนือ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลเมืองทอง ยูไนเต็ด
หมวดหมู่:บุคคลจากเบลเกรด
หมวดหมู่:นักฟุตบอลชายชาวต่างชาติที่ค้าแข้งในประเทศไทย
ตำบลนกออก

นกออก เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งตำบลอยู่ในความรับผิดชอบของเทศบาลตำบลนกออก

**ประวัติ == 
"องค์การบริหารส่วนตำบลนกออก" ได้รับการยกฐานะจาก "สภาตำบลนกออก" โดยประกาศกระทรวงมหาดไทยเมื่อวันที่ 19 มกราคม พ.ศ. 2539 ซึ่งประกาศดังกล่าวได้ประกาศในราชกิจจานุเบกษา ฉบับทั่วไป เล่ม 113 ตอนที่ 9 ลงวันที่ 30 มกราคม พ.ศ. 2539 และมีผลบังคับใช้ในวันเดียวกัน ต่อมาได้ยกฐานะเป็น "เทศบาลตำบลนกออก" เมื่อวันที่ 30 มิถุนายน พ.ศ. 2551 โดยประกาศกระทรวงมหาดไทย เมื่อวันที่ 15 กรกฎาคม พ.ศ. 2551 และมีฐานะเป็นนิติบุคคล

**ภูมิศาสตร์**

**ที่ตั้งและอาณาเขต**
ตำบลนกออกมีพื้นที่ประมาณ 60 ตารางกิโลเมตรหรือประมาณ 37,500 ไร่ สำนักงานเทศบาลตำบลนกออกตั้งอยู่ห่างจากที่ว่าการอำเภอปักธงชัยมาทางทิศใต้ระยะทางประมาณ 3 กิโลเมตร อาณาเขตพื้นที่ของตำบลนกออกมีเขตพื้นที่ติดต่อโดยสังเขปดังนี้- ทิศเหนือ ติดต่อกับตำบลเมืองปักและตำบลโคกไทย อำเภอปักธงชัย- ทิศตะวันออก ติดต่อกับตำบลดอนและตำบลเกษมทรัพย์ อำเภอปักธงชัย - ทิศใต้ ติดต่อกับตำบลเกษมทรัพย์และตำบลสะแกราช อำเภอปักธงชัย- ทิศตะวันตก ติดต่อกับทางหลวงแผ่นดินหมายเลข 304 (สายปากเกร็ด-นครราชสีมา)

**ลักษณะภูมิประเทศ**
ตำบลนกออกมีพื้นที่เป็นที่ราบลุ่มมีลำห้วยไหลผ่าน 2 สาย ได้แก่ ลำพระเพลิงและลำสำราย มีคลองส่งน้ำชลประทานจากเขื่อนลำพระเพลิงไหลผ่าน ลักษณะพื้นดินเป็นดินร่วนปนทรายภูมิอากาศเป็นแบบร้อนชื้นแบ่งออกเป็น 3 ฤดู คือ ฤดูร้อน ฤดูฝน ฤดูหนาว

**หมู่บ้าน**
ตำบลนกออกแบ่งออกเป็น 10 หมู่บ้าน ได้แก่

**อาชีพ**
ประชากรในตำบลนกออกส่วนใหญ่จะประกอบอาชีพเกษตรกรรม (ได้แก่ การทำนา ทำไร่ ทำสวน) รับจ้างทั่วไป และอื่น ๆ เช่น รับราชการ ประกอบธุรกิจส่วนตัว ร้านอาหาร สถานีบริการน้ำมัน การประกอบอาชีพเกษตรกรรมต้องอาศัยน้ำฝนตามธรรมชาติ ส่วนหนึ่งก็จะมาจากระบบชลประทาน

**การคมนาคม**
การคมนาคมของตำบลนกออกมีถนนสายหลักอยู่ 4 สาย คือ 
# ทางหลวงแผ่นดินหมายเลข 304 (สายปากเกร็ด–นครราชสีมา) ตัดผ่านหมู่ที่ 7, 8
# ถนนเลียบคลองชลประทานสายปักธงชัย–โชคชัย ตัดผ่านหมู่ที่ 1, 2, 8, 10
# ถนน รพช.สายนกออก–หนองปรือ ตัดผ่านหมู่ที่ 3, 4, 5, 6, 10
# ถนนสายทางเข้าปราสาทบ้านปรางค์ ตัดผ่านหมู่ที่ 2, 5, 8, 9

**อ้างอิง**

**แหล่งข้อมูลอื่น**
  เว็บไซต์เทศบาลตำบลนกออก
นกออก
นกออก
ซุปเปอร์บอน สิงห์มาวิน

ซุปเปอร์บอน ซุปเปอร์บอนเทรนนิงแคมป์ (16 สิงหาคม พ.ศ. 2533 – ) มีชื่อจริงคือ ศุภชัย หมื่นสังข์ บอน เป็นนักมวยไทยชาวไทยประเภทไฟท์เตอร์ เน้นเตะ เข่า และถนัดขวา เขาเป็นทั้งอดีตแชมป์ประเทศไทย รุ่น 135 ปอนด์ รวมถึงเป็นเจ้าของอันดับ 2 มวยรอบอีซูซุ ครั้งที่ 22  ตลอดจนเป็นผู้มีผลงานชนะในระดับนานาชาติ เรียนจบมัธยมศึกษาจากโรงเรียนพัทลุง ปัจจุบันกำลังศึกษาในระดับปริญญาตรี ที่มหาวิทยาลัยรัตนบัณฑิต (RBAC)
ซุปเปอร์บอน ยังเป็นตัวแทนจากประเทศไทย เข้าแข่งขันรายการ มวยไทยวอริเออร์ส 2012 ซึ่งจัดขึ้นในวันที่ 4 พฤศจิกายน พ.ศ. 2555 ที่ประเทศกัมพูชา โดยได้พบกับคู่ชกนามว่า ยูมา เซมาตา ซึ่งเป็นนักมวยไทยจากประเทศแอฟริกาใต้ จากการแข่งขันครั้งดังกล่าว ซุปเปอร์บอนเป็นฝ่ายชนะคะแนน และเป็นหนึ่งในนักมวยไทยที่ได้ร่วมรับถ้วยรางวัลจากสมเด็จฮุนเซนผู้เป็นนายกรัฐมนตรีแห่งประเทศกัมพูชา

**ประวัติ**
ซุปเปอร์บอน เป็นบุตรของนายรัตน์ และนางละม้าย หมื่นสังข์ เริ่มชกมวยครั้งแรกขณะที่มีอายุได้ 6 ปี โดยมี รัตน์ หมื่นสังข์ ซึ่งเป็นพ่อของเขาเป็นครูมวยคนแรก (ผู้เป็นหัวหน้าคณะและผู้จัดการในเวลาต่อมา) และใช้ชื่อครั้งแรกในการชก คือ ซุปเปอร์บอน ลูกเจ้าแม่สายวารี ปัจจุบัน พ.ต.เฉลิมชัย มัจฉากล่ำ และ บอน ลูกพ่อขุน เป็นผู้ให้การสนับสนุน ในการแข่งขันศึกอีซูซุคัพ ครั้งที่ 22 ณ วันที่ 22 ตุลาคม พ.ศ. 2554 ซุปเปอร์บอน ลูกเจ้าแม่สายวารี พบกับคู่ชกชื่อ เพชรอัศวิน ซีทรานเฟอร์รี่ ที่เวทีมวยอ้อมน้อย ซึ่งซุปเปอร์บอนเป็นฝ่ายชนะคะแนน
วันที่ 26 พฤศจิกายน พ.ศ. 2554 ซุปเปอร์บอน ได้พบกับคู่ชก แสนชัยน้อย พุ่มพันธ์ม่วง ในรายการศึกจ้าวมวยไทยที่สนามมวยเวทีลุมพินี ซึ่งซุปเปอร์บอนเป็นฝ่ายชนะคะแนน และในรายการมวยรอบอีซูซุ ครั้งที่ 22 รอบรองชนะเลิศ ซุปเปอร์บอน ลูกเจ้าแม่สายวารี ได้พบกับคู่ชกชื่อ อิกคิวซัง ก.รุ่งธนเกียรติ ซึ่งเป็นคู่เอกของรายการ โดยซุปเปอร์บอน เป็นฝ่ายชนะคะแนน และสามารถเข้าสู่รอบชิงชนะเลิศได้สมความตั้งใจ จากนั้น วันที่ 24 มีนาคม พ.ศ. 2555 ในรอบชิงชนะเลิศ เขาได้พบกับคู่ชกชื่อ สิงห์มณี แก้วสัมฤทธิ์ ที่เวทีมวยอ้อมน้อย และซุปเปอร์บอน เป็นฝ่ายแพ้คะแนนแบบพลิกความคาดหมายจากผู้ชม
วันที่ 23 พฤศจิกายน พ.ศ. 2556 ซุปเปอร์บอน เข้าแข่งขันศึกมวยไทยวอริเออร์ส ที่จัดขึ้น ณ เวทีมวยพาบิลเลียน ปรินซิเปอร์ ที่กรุงมาดริด ประเทศสเปน โดยใช้ชื่อ ซุปเปอร์บอน ต.ประจวบเหมาะ เข้าแข่ง และเป็นฝ่ายชนะคะแนน อิบบราฮิม นิจิ จารา ซึ่งเป็นนักชกผิวสีจากประเทศสเปน

**ชีวิตส่วนตัว**
ด้านชีวิตส่วนตัว ซุปเปอร์บอนมีเพื่อนสนิทคือ จ้าวซัน ลูกเหนือปฐพี นอกจากนี้ ซุปเปอร์บอนเป็นผู้ที่มีความชื่นชอบในกีฬาฟุตบอล และเป็นผู้ติดตามเชียร์สโมสรฟุตบอลแมนเชสเตอร์ยูไนเต็ด โดยมีนักฟุตบอลที่ชื่นชอบคือโรบิน ฟาน เพอร์ซี ทั้งนี้ ซุปเปอร์บอนเป็นนักกีฬาที่ไม่ดื่มเหล้า ไม่สูบบุหรี่ และปัจจุบันยังคงอยู่ในสถานะโสด

**สถิติการแข่ง**

**มวยรอบอีซูซุ ครั้งที่ 22**

**ผลงานระดับนานาชาติ**

**เกียรติประวัติ**
 อดีตแชมป์ประเทศไทย รุ่น 135 ปอนด์

**อ้างอิง**

**แหล่งข้อมูลอื่น**
 ซุปเปอร์บอน บัญชาเมฆ
หมวดหมู่:นักมวยไทยชาวไทย
หมวดหมู่:บุคคลจากมหาวิทยาลัยรัตนบัณฑิต
หมวดหมู่:นักมวยจากจังหวัดพัทลุง
องค์การอุตสาหกรรมป่าไม้

องค์การอุตสาหกรรมป่าไม้ (ชื่อย่อ อ.อ.ป.) เป็นรัฐวิสาหกิจสังกัดกระทรวงทรัพยากรธรรมชาติและสิ่งแวดล้อม ก่อตั้งขึ้นเป็นหน่วยงานในสังกัดกรมป่าไม้ในปี พ.ศ. 2490 เพื่อดำเนินการเกี่ยวกับการทำไม้ ต่อมาได้ยกฐานะเป็นรัฐวิสาหกิจ ในปี พ.ศ. 2499 เพื่อประกอบธุรกิจเกี่ยวกับอุตสาหกรรมป่าไม้ อาทิ การทำไม้ เก็บหาของป่า แปรรูปไม้ ทำไม้อัด รายได้หลักของ อ.อ.ป. คือ การประกอบธุรกิจเกี่ยวกับอุตสาหกรรมไม้ และการปลูกสร้างสวนป่า

**ประวัติ**
องค์การอุตสาหกรรมป่าไม้ เดิมเป็นหน่วยงานในสังกัดกรมป่าไม้ จัดตั้งขึ้นเมื่อวันที่ 1 มกราคม พ.ศ. 2490 มีหน้าที่หลักในการทำไม้ ต่อมารัฐบาลมีนโยบายในการทำป่าไม้สัก จึงได้มีพระราชกฤษฎีกาจัดตั้งองค์การอุตสาหกรรมป่าไม้ พ.ศ. 2499 เมื่อวันที่ 25 กรกฎาคม พ.ศ. 2499 เป็นหน่วยงานรัฐวิสาหกิจ ในความดูแลของกระทรวงเกษตร เพื่ออำนวยความสะดวกแก่รัฐบาลและประชาชนในการอุตสาหกรรมป่าไม้ และประกอบธุรกิจเกี่ยวกับการอุตสาหกรรมป่าไม้ อาทิ การทำไม้และเก็บหาของป่า การแปรรูปไม้ การทำไม้อัด เป็นต้น ต่อมาในปี พ.ศ. 2517 ได้มีการเพิ่มภารกิจในด้านการปลูกสวนป่า คุ้มครองป่า และบูรณะป่าไม้ จากนั้นในปี พ.ศ. 2546 ได้โอนมาอยู่ในความดูแลของกระทรวงทรัพยากรธรรมชาติและสิ่งแวดล้อม
วันที่ 7 กันยายน พ.ศ. 2559 ได้มีการเผยแพร่พระราชกฤษฎีกาจัดตั้งองค์การอุตสาหกรรมป่าไม้ (ฉบับที่ 6) ซึ่งได้เพิ่มภารกิจในการปลูกฝัง เผยแพร่ ความรู้และทัศนคติในการดูแลรักษา บูรณะ และพัฒนาทรัพยากรป่าไม้รวมถึงการอนุรักษ์และบริบาลช้างไทยนอกจากนี้ยังได้ให้อำนาจ อ.อ.ป. ในการให้กู้และให้ยืมเงินเพื่อประโยชน์แก่กิจการของ อ.อ.ป. รวมถึงการให้ อ.อ.ป. ออกตราสารและพันธบัตรเพื่อการลงทุนเพื่อเป็นประโยชน์แก่กิจการของ อ.อ.ป. 

**ทำเนียบผู้อำนวยการองค์การอุตสาหกรรมป่าไม้**

**สวนป่า อ.อ.ป.**
องค์การอุตสาหกรรมป่าไม้ มีสวนป่าในความดูแลรับผิดชอบอยู่ในจังหวัดต่างๆ โดยในปี พ.ศ. 2564 อ.อ.ป. ได้เปิดสวนป่าเศรษฐกิจ จำนวน 9 แห่ง เป็นแหล่งท่องเที่ยวเชิงนิเวศ ได้แก่ สวนป่าโครงการหลวงบ้านวัดจันทร์ จังหวัดเชียงใหม่ สวนป่าดอยบ่อหลวง จังหวัดเชียงใหม่ สวนป่าแม่ยาว – แม่ซ้าย จังหวัดเชียงราย สวนป่าแม่ละเมา จังหวัดตาก สวนป่าเกริงกระเวีย จังหวัดกาญจนบุรี สวนป่าทองผาภูมิ จังหวัดกาญจนบุรี สวนป่าเขากระยาง จังหวัดพิษณุโลก และสถาบันคชบาลแห่งชาติ ในพระอุปถัมภ์ฯ จังหวัดลำปาง
อ.อ.ป. ได้ดำเนินการกิจกรรมร่วมกับภาครัฐและภาคเอกชน ในการส่งเสริมการปลูกสวนป่าเศรษฐกิจด้วย

**อ้างอิง**

**ดูเพิ่ม**
 บริษัท ไม้อัดไทย จำกัด บริษัทลูกของ อ.อ.ป. ปัจจุบันถูกปิดกิจการลงแล้วในปี พ.ศ. 2555
หมวดหมู่:รัฐวิสาหกิจไทย
หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:องค์การที่ก่อตั้งในปี พ.ศ. 2490
หมวดหมู่:หน่วยงานของรัฐบาลไทยในเขตป้อมปราบศัตรูพ่าย
หมวดหมู่:สายการบินที่ก่อตั้งในปี พ.ศ. 2467

หมวดหมู่:สายการบินแบ่งตามปีที่ก่อตั้ง
หมวดหมู่:บริษัทขนส่งที่ก่อตั้งในปี พ.ศ. 2467
ควายป่าแอฟริกา

ควายป่าแอฟริกา (African buffalo, Cape buffalo; Syncerus caffer) เป็นสัตว์เลี้ยงลูกด้วยนมขนาดใหญ่ชนิดหนึ่งในวงศ์วัวและควาย (Bovidae) วงศ์ย่อยวัวและควาย (Bovinae) จัดเป็นเพียงชนิดเดียวเท่านั้นที่อยู่ในสกุล Syncerus
ควายป่าแอฟริกามีลักษณะรูปร่างคล้ายกับควายป่า (Bubalus arnee) และควายบ้าน (B. bubalis) ที่พบในทวีปเอเชีย แต่ทว่ามีรูปร่างที่บึกบึนกว่ามาก มีนิสัยว่องไวและดุร้ายยิ่งกว่าควายป่าเอเชียอย่างมาก และมีส่วนโคนเขาที่ย้อนเข้าหากัน ในตัวผู้จะหนา และโคนเขาชนกัน ขณะที่ตัวเมียจะมีเขาที่เล็กกว่า และโคนเขาไม่ชนกัน ลำตัวมีสีเข้ม กีบเท้ามีลักษณะโค้งกลมขนาดใหญ่ ลำตัวมีความยาว 2.1–3.4 เมตร น้ำหนักมากกว่า 700 กิโลกรัมขึ้นไป มีอายุขัยโดยเฉลี่ย 22–25 ปี
พบกระจายพันธุ์ในแอฟริกาใต้ บริเวณที่เป็นทุ่งหญ้าสะวันน่า และบึงน้ำขนาดใหญ่ทั่วไป กินหญ้าและใบไม้เป็นอาหาร เมื่อโตเต็มวัยมักอยู่รวมกันเป็นฝูงขนาดใหญ่ ชอบที่จะแช่ปลักโคลนเหมือนควายในทวีปเอเชีย โดยมีตัวเมียและลูกเป็นส่วนใหญ่ของฝูง โดยมีตัวผู้ที่มีอายุมากที่สุดเป็นจ่าฝูง มีระยะเวลาตั้งท้องนานประมาณ 340 วัน เมื่อถูกคุกคามจากสัตว์อื่น เช่น สิงโต ทั้งฝูงจะหันบั้นท้ายเข้าชนกัน เพื่อป้องกันลูกควายวัยอ่อนที่ยังป้องกันตัวไม่ได้ ให้อยู่ในวงล้อมป้องกันจากการถูกโจมตี
ควายป่าแอฟริกาได้รับความสนใจในเชิงการท่องเที่ยวดูสัตว์ โดยถูกจัดให้เป็น 1 ใน 5 ผู้ยิ่งใหญ่ของสัตว์ป่าแอฟริกา อันประกอบไปด้วย สิงโต, ช้างแอฟริกา, ควายป่า, แรด และเสือดาว

**อ้างอิง**

**แหล่งข้อมูลอื่น**
หมวดหมู่:วงศ์ย่อยวัวและควาย
หมวดหมู่:สัตว์ที่พบในทวีปแอฟริกา
ขบวนการประชาธิปไตยเพื่อความเปลี่ยนแปลง

ขบวนการประชาธิปไตยเพื่อความเปลี่ยนแปลง (Democratic Movement of Change) เป็นพันธมิตรเพื่อการเลือกตั้งในกัมพูชาระหว่างพรรคฝ่ายค้านที่สำคัญสองพรรคคือพรรคสมรังสีและพรรคสิทธิมนุษยชน ก่อตั้งเมื่อเดือนมกราคม พ.ศ. 2552 เพื่อเข้าร่วมการเลือกตั้งท้องถิ่นใน พ.ศ. 2555 และการเลือกตั้งทั่วไป พ.ศ. 2556  ตัวแทนของทั้งสองพรรคกล่าวว่านี่เป็นความหวังในการยุติการเลือกตั้งที่ล้มเหลว และเพื่อท้าทายการปกครองของพรรคประชาชนกัมพูชา

**อ้างอิง**

**แหล่งข้อมูลอื่น**
  Human Rights Party of Cambodia date=2009-01-30 -  Sam Rainsy Party date=2009-01-31 -  'A Country for Sale' the report on corruption in Cambodia by Global Witness date=2009-02-08 -  Habeas-Corpus.net a pro Justice and Democracy web publishes a page on Cambodia (with news and links in Spanish, English and French-  Ka-Set independent news on Cambodia and Cambodians abroad date=2009-02-03 
หมวดหมู่:ขบวนการทางการเมืองในประเทศกัมพูชา
สนามกีฬาติณสูลานนท์

สนามกีฬาติณสูลานนท์ เป็นสนามกีฬาในตำบลบ่อยาง อำเภอเมืองสงขลา จังหวัดสงขลา เป็นสนามเหย้าของสโมสรฟุตบอลสงขลา เอฟซี ในอดีตเคยเป็นสนามเหย้าของสโมสรฟุตบอลสงขลา ยูไนเต็ด
ในปี พ.ศ. 2557 การกีฬาแห่งประเทศไทย ได้โอนการดูแลสนามมาให้กับทางองค์การบริหารส่วนจังหวัดสงขลา และใช้งบประมาณร่วม 200 ล้านบาทในการปรับปรุงสนามฟุตบอลและสนามอื่น ๆ โดยเพิ่มความจุสนามจาก 35,000 ที่นั่งเป็น 45,000 ที่นั่งและเปลี่ยนเป็นเก้าอี้ และปรับปรุงอัฒจรรย์ฝั่งประธานให้เป็นอัฒจรรย์ 2 ชั้นขนาด 10,000 ที่นั่ง เพื่อรองรับการแข่งขันกีฬาแห่งชาติ สงขลาเกมส์ ในปี พ.ศ. 2560

**เหตุการณ์สำคัญ**

**ฟุตบอล**
 เอเชียนเกมส์ครั้งที่ 13 (พ.ศ. 2541) สนามกีฬาติณสูลานนท์ได้รับการคัดเลือกให้เป็นสนามแข่งขันรอบคัดเลือกและนัดชิงที่ 3 ของกีฬาฟุตบอล โดยในนัดชิงที่ 3 หรือรอบชิงเหรียญทองแดง เมื่อวันที่ 19 ธันวาคม พ.ศ. 2541 ทีมชาติไทยแพ้ทีมชาติจีน 0-3 โดยมีจำนวนผู้เข้าชมการแข่งขันประมาณ 30,000 กว่าคน- ฟุตบอลเอเชียเยาวชนอายุไม่เกิน 23 ปี 2020 ระหว่างวันที่ 8–26 มกราคม พ.ศ. 2563 ใช้จัดการแข่งขัน 5 นัดในกลุ่ม ซี- ฟุตบอลชิงถ้วยพระราชทานคิงส์คัพ ครั้งที่ 50 ระหว่างวันที่  11-14 ตุลาคม พ.ศ. 2567 ใช้การจัดการแข่งขัน 4 ทีม (ประกอบด้วยทีมชาติไทย ทาจิกิสถาน ฟิลิปปินส์ ซีเรีย) แข่งขันแบบน็อคเอาท์ ทีมชาติไทยเอาชนะฟิลิปปินส์ 3-1 และชนะซีเรีย 2-1  ทำให้คว้าแชมป์คิงส์คัพมาครองได้สำเร็จ นับเป็นการได้แชมป์ในรอบ 7 ปี เป็นแชมป์สมัยที่ 16 และเป็นการได้แชมป์ที่มีการแข่งขันในต่างจังหวัดเป็นครั้งแรกอีกด้วย

**อ้างอิง**

**แหล่งข้อมูลอื่น**
 Stadium profile and photos date=2012-02-22 - Songkhla-fc
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดสงขลา
หมวดหมู่:สิ่งก่อสร้างตั้งแต่ พ.ศ. 2538
หมวดหมู่:สนามกีฬาอเนกประสงค์ในประเทศไทย
หมวดหมู่:สิ่งก่อสร้างในอำเภอเมืองสงขลา
หมวดหมู่:สนามกีฬาที่สร้างเสร็จในปี พ.ศ. 2538
หมวดหมู่:ก่อตั้งในประเทศไทยในปี พ.ศ. 2538
แอร์เอเชียเจแปน

บริษัท แอร์เอเชียเจแปน จำกัด  (Eāajia Japan Kabushiki Gaisha) เป็นผู้ให้บริการสายการบินต้นทุนต่ำเป็นรายแรกในประเทศญี่ปุ่น ในนามสายการบินแอร์เอเชียเจแปน มีสำนักงานใหญ่ตั้งอยู่ที่โตเกียว ประเทศญี่ปุ่น มีฐานการบินอยู่ที่ท่าอากาศยานนานาชาตินาริตะ โตเกียว โดยเริ่มดำเนินการใน วันที่ 1 เดือนสิงหาคม พ.ศ. 2555

**ประวัติ**
ในประเทศญี่ปุ่น ตลาดธุรกิจการบินกำลังมีการเปลี่ยนแปลงหลาย ๆ อย่างรวมไปถึงการที่มีข้อตกลงน่านฟ้าเสรีกับหลาย ๆ ประเทศ และการที่ต้องแข่งขันกับการขนส่งทางถนน ทางรถไฟ และสำหรับเที่ยวบินภายในประเทศ ท่าอากาศยานนานาชาตินาริตะ เป็นสนามบินนานาชาติหลักของกรุงโตเกียว กำลังมีแผนที่จะขยายพื้นที่ เพื่อให้รองรับผู้โดยสารให้มากขึ้น ANA ได้พยายามมองหาลู่ทางที่จะดำเนินการสายการบินในลักษณะสายการบินต้นทุนต่ำ หลังจากได้ศึกษาตลาดและวิเคราะห์ดูแล้ว จึงได้สรุปที่จะจับมือกับสายการบินต้นทุนต่ำที่มีประสิทธิภาพอย่างแอร์เอเชียที่มีเส้นทางการบินครอบคลุมภูมิภาคอาเซียน ซึ่งทางแอร์เอเชียก็กำลังมองหาลู่ทางที่จะขยายธุรกิจในญี่ปุ่นเช่นเดียวกัน ANA เป็นกลุ่มสายการบินที่ใหญ่ที่สุดในประเทศญี่ปุ่น (All Nippon Airways)  และ AirAsia กลุ่มสายการบินต้นทุนต่ำ จึงได้จัดตั้งสายการบินต้นทุนต่ำ สายใหม่ในประเทศญี่ปุ่นในนาม แอร์เอเชียเจแปน ในวันที่ 21 กรกฎาคม 2554 ที่กรุงโตเกียว โดยมีสัดส่วนเงินลงทุน ANA 67%, AirAsia Berhad 33% และมีการจัดตั้งบริษัทอย่างเป็นทางการใน เดือนสิงหาคม 2554 
และมีแผนจะเปิดให้บริการในเดือนสิงหาคม ปี 2555 กับสามเส้นทางภายในประเทศจาก ท่าอากาศยานนานาชาตินาริตะ กรุงโตเกียว ไปสู่ ท่าอากาศยานนิวชิโตเซะ เมืองซัปโปโระ ท่าอากาศยานฟูกูโอกะ เมืองฟูกูโอกะ และ ท่าอากาศยานนาฮะ จังหวัดโอกินาวะ ตามด้วยสองเส้นทางระหว่างประเทศไปยังเกาหลีใต้ในตุลาคม ปี 2555 คือ เมืองปูซานและโซล 

**จุดหมายปลายทาง**
ตารางจุดหมายปลายทางที่ให้บริการทั้งสองสาขาของสายการบิน เมื่อตุลาคม 2020:

**ฝูงบิน**
ไฟล์:AirAsia interior.jpg|thumb|right| ภายในห้องโดยสารของ แอร์บัส เอ320 
ฝูงบินของแอร์เอเชียเจแปน ประกอบด้วยเครื่องบินต่อไปนี้ เมื่อถึงเวลาปิดให้บริการในเดือนตุลาคม 2020:

**อ้างอิง**
หมวดหมู่:สายการบินสัญชาติญี่ปุ่น
หมวดหมู่:สายการบินที่ก่อตั้งในปี พ.ศ. 2554
หมวดหมู่:ออล นิปปอน แอร์เวย์
หมวดหมู่:บริษัทในโตเกียว
หมวดหมู่:2011 establishments in Japan
เจแปน
หมวดหมู่:สายการบินต้นทุนต่ำ
ลิงโลกใหม่

ลิงโลกใหม่ (New World monkey) เป็นอนุอันดับของสัตว์เลี้ยงลูกด้วยนมในอันดับไพรเมต (Primates) หรือ อันดับวานร จำนวนมากหนึ่ง ใช้ชื่อทางวิทยาศาสตร์ว่า Platyrrhini
ลิงที่อยู่ในวงศ์ใหญ่นี้ มีลักษณะโดยรวม คือ มีขนาดลำตัวที่เล็กกว่าลิงโลกเก่า (Cercopithecidae) มีฟันกราม 3 ซี่ มีหางยาว ใช้ในการเกาะเกี่ยวต้นไม้ได้เป็นอย่างดี และมีรูจมูกชิดกัน ลักษณะของจมูกแบน ซึ่งคำว่า "rhinth" นั้นเป็นภาษาละตินแปลว่า "จมูก"  อันเนื่องจากลักษณะของลิงโลกใหม่จะมีโพรงจมูก และรูจมูกจะอยู่ออกไปทางด้านข้าง
พบกระจายพันธุ์ในซีกโลกที่เรียกว่า "โลกใหม่" คือ ทวีปที่เพิ่งถูกค้นพบ ได้แก่ อเมริกาเหนือ, อเมริกากลาง และอเมริกาใต้
ลิงโลกใหม่ นับได้ว่ามีสายวิวัฒนาการเป็นของตัวเอง ซึ่งแยกไปจากลิงโลกเก่าและไพรเมตจำพวกอื่น ๆ  มีพฤติกรรมหากินและอาศัยอยู่บนต้นไม้เป็นหลัก ในหลายชนิด อาจมีรูปร่างไม่คล้ายลิงที่คุ้นเคย แต่คล้ายกับสัตว์อย่างอื่นมากกว่า เช่น กระรอก
ลิงที่อยู่ในวงศ์ลิงโลกใหม่นั้น อาทิ ลิงสไปเดอร์, ลิงมาโมเซท, ลิงฮาวเลอร์, ลิงไลออนทามาริน เป็นต้น
ซึ่งลิงโลกใหม่ ยังสามารถแยกออกเป็นวงศ์ต่าง ๆ ได้อีก 5 วงศ คือ
*Callitrichidae
*Cebidae
*Aotidae
*Pitheciidae
*Atelidae 

**อ้างอิง**

**แหล่งข้อมูลอื่น**
หมวดหมู่:ลิง
หมวดหมู่:ไพรเมต
หมวดหมู่:ลิงโลกใหม่
วงศ์กระจง

วงศ์กระจง (Chevrotain, Mouse-deer, Napu; อีสาน: ไก้) เป็นวงศ์ของสัตว์เลี้ยงลูกด้วยนมขนาดเล็กวงศ์หนึ่ง ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Tragulidae 
กระจงถือเป็นสัตว์เคี้ยวเอื้อง มีรูปร่างลักษณะทั่วไปคล้ายกับกวาง (Cervidae) มีกระเพาะอาหารแบ่งออกเป็น 4 ส่วน มีการหมักอาหารที่กระเพาะอาหาร แต่กระเพาะห้องที่สามจะลดขนาดลง เหลือไว้เพียงร่องรอยเท่านั้น มีส่วนหัวค่อนข้างเล็ก ไม่มีเขา จะงอยหน้าแหลมและแคบ จมูกไม่มีขน ไม่มีทั้งต่อมที่ใบหน้าและต่อมกับ ขายาวเรียวและเล็ก ตัวผู้ที่โตเต็มวัยมีเขี้ยวงอกจากขากรรไกรบนยาวยื่นออกมาใช้สำหรับป้องกันตัว ส่วนตัวเมียมีเขี้ยวเหมือนกับตัวผู้ แต่มีขนาดเล็กมาก  ไม่มีเขาทั้งตัวผู้และตัวเมีย มีระยะเวลาตั้งท้องนานราว 120–180 วัน ตัวเมียสามารถกลับมาเป็นสัดได้ ใน 7 วันหลังจากออกลูก ออกลูกโดยปกติครั้งละ 1 ตัว
ถือได้ว่าเป็นสัตว์กีบที่มีขนาดเล็กที่สุดในโลก ด้วยว่ามีขนาดพอ ๆ กับกระต่ายตัวหนึ่งเท่านั้นเอง  พบกระจายพันธุ์ในทวีปแอฟริกาและเอเชีย ในอนุทวีปอินเดีย และเอเชียอาคเนย์
แบ่งออกได้เป็น 3 สกุล 10 ชนิด และสูญพันธุ์ไปแล้วอีก 6 สกุล (ดูในตาราง)
สำหรับในประเทศไทย พบ 2 ชนิด คือ กระจงควาย หรือ กระจงใหญ่ (Tragulus napu) และกระจงเล็ก หรือ กระจงหนู (T. kanchil) ซึ่งถือได้เป็นสัตว์กีบที่มีขนาดเล็กที่สุดในโลกด้วย

**อ้างอิง**

**แหล่งข้อมูลอื่น**
หมวดหมู่:สัตว์กีบคู่
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย
หมวดหมู่:วงศ์กระจง
กระจง

กระจง หรือ ไก้ (Mouse-deer, Chevrotain) สัตว์เลี้ยงลูกด้วยนมจำพวกเคี้ยวเอื้องขนาดเล็กสกุลหนึ่ง จัดอยู่ในสกุล Tragulus (/ทรา-กู-ลัส/) ในวงศ์ Tragulidae 
โดยคำว่า Tragulus มาจากคำว่า Tragos หมายถึง "แพะ" ในภาษากรีก ขณะที่ ulus ในภาษาละตินหมายถึง "เล็ก" มีน้ำหนักตัวประมาณ 0.7–8.0 กิโลกรัม (1.5–17.6 ปอนด์) มีความยาวประมาณ 40–75 เซนติเมตร (16–30 นิ้ว) จัดเป็นสัตว์กีบคู่ที่มีขนาดเล็กที่สุดในโลก แต่กระจงชนิดที่ใหญ่ที่สุดก็มีขนาดใหญ่กว่าแอนทีโลปในสกุล Neotragus บางสายพันธุ์ในทวีปแอฟริกา
กระจง มีรูปร่างคล้ายกวาง แต่ไม่มีเขาและไม่มีต่อมน้ำตา พบกระจายพันธุ์ในทวีปเอเชีย ตั้งแต่เอเชียตะวันออกเฉียงใต้, จีนตอนใต้ (ตอนใต้ของมณฑลยูนนาน), ตอนใต้ของเกาะปาลาวันในฟิลิปปินส์ ตัวผู้มีลักษณะเด่น คือ มีเขี้ยวแหลมคมงอกออกมาหนึ่งคู่ ใช้ในการต่อสู้ ซึ่งในประเทศไทยมีผู้นำมาทำเป็นเครื่องราง เป็นสัตว์ที่หากินและอยู่ตามลำพังตัวเดียวในพงป่าทึบ หากินในเวลากลางคืน กินพืช เช่น ผลไม้, ลูกไม้, เมล็ดพืช, หญ้า และผักต่าง ๆ เป็นอาหาร 
กระจง เป็นสัตว์ที่มีกีบเท้าคมมาก หากมีผู้อุ้มหรือจับโดยไม่ระวังตัวอาจถูกถีบเป็นแผลเหวอะได้ ในนิทานพื้นบ้านของแหลมมลายู กระจงถูกเรียกว่า "กันจิล" มักถูกให้ภาพของความเป็นสัตว์เจ้าเล่ห์ฉลาดแกมโกง เอาเปรียบผู้อื่น กันจิลในภาษามลายูยังมีความหมายถึงผู้ที่มีนิสัยดังกล่าวอีกด้วย

**การจำแนก**
เดิมทีแบ่งออกได้เป็นเพียง 2 ชนิด แต่ในปี ค.ศ. 2004 ได้แบ่งแยกออกเป็น 6 ชนิด ในปัจจุบัน- กระจงชวา (Tragulus javanicus) - กระจงเล็ก (Tragulus kanchil)  – เป็นชนิดที่พบได้ในประเทศไทย- กระจงใหญ่ (Tragulus napu) – เป็นชนิดที่พบได้ในประเทศไทย- กระจงฟิลิปปินส์ (Tragulus nigricans)- กระจงเวียดนาม (Tragulus versicolor)- กระจงวิลเลียมสัน (Tragulus williamsoni) เป็นชนิดที่พบได้ในประเทศไทย

**อ้างอิง**

**แหล่งข้อมูลอื่น**
หมวดหมู่:วงศ์กระจง
อันดับไฮแรกซ์

อันดับไฮแรกซ์ (Hyraxes, Dassies) เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ที่เรียกชื่อสามัญว่า ไฮแรกซ์ หรือ ตัวไฮแรกซ์  ใช้ชื่อวิทยาศาสตร์ว่า Hyracoidea (/ไฮ-รา-คอย-เดีย/)

**ลักษณะและพฤติกรรม**
ลักษณะโดยรวมของไฮแรกซ์ มีลำตัวอ้วนป้อม มีขนปกคลุมทั้งลำตัว แลดูคล้ายหนูตะเภา ซึ่งเป็นสัตว์ในอันดับสัตว์ฟันแทะ (Rodentia) แต่ไฮแรกซ์มีอันดับแยกออกมาชัดเจน โดยมีขาหน้าเป็นกีบคล้ายกับพวกสัตว์ในอันดับสัตว์กีบคู่ หรือสัตว์กีบคี่ ขาหน้ามี 4 นิ้ว หูและหางสั้น ไม่มีเขี้ยว  มีขนาดลำตัวยาวประมาณ 30-70 เซนติเมตร น้ำหนักตัวราว 4–5 กิโลกรัม
ไฮแรกซ์เป็นสัตว์ที่มีสายวิวัฒนาการใกล้เคียงกับสัตว์ในอันดับช้าง (Proboscidea) หรือช้างในปัจจุบัน  ตั้งแต่ยุคก่อนประวัติศาสตร์ ด้วยว่ามีลักษณะของฟันซี่หน้า 2 ซี่บนขากรรไกรบนเช่นเดียวกันที่ยาว แต่ทว่าฟันเขี้ยวจะไม่งอกยาวออกมาเป็นงาเหมือนช้าง มีฟันที่เขียนเป็นสูตรได้ว่า lower=2.0.4.3 และมีข้อต่อนิ้วที่มีลักษณะคล้ายคลึงกัน 
ไฮแรกซ์ เป็นสัตว์กินพืช สามารถกินพืชได้หลากหลายประเภท ทั้งเมล็ดหรือหญ้า และยังกินพืชที่มีหนามและมีพิษได้อีกด้วย และเป็นสัตว์ที่สามารถปีนป่ายก้อนหินหรือโขดหินได้เป็นอย่างดี พบกระจายพันธุ์เฉพาะในทวีปแอฟริกาเท่านั้น มีพฤติกรรมอยู่รวมกันเป็นฝูง ชอบอาบแดดในเวลาเช้าแล้วจึงออกหาอาหาร โดยจะกินอย่างรวดเร็วและหันหลังชนกันและหันหน้าออกเพื่อจะคอยระวังสัตว์กินเนื้อ นอกจากนี้แล้วไฮแรกซ์ยังไม่เกรงกลัวมนุษย์ มักจะออกมาหาอาหารใกล้ ๆ กับชุมชนที่มีมนุษย์อาศัยอยู่เสมอ ๆ 
ไฮแรกซ์ แบ่งออกได้เป็น 5 วงศ์ (ดูในตาราง) แต่ได้สูญพันธุ์ไปแล้วตั้งแต่ยุคก่อนประวัติศาสตร์ 4 วงศ์  จึงเหลือเพียงวงศ์เดียว แบ่งออกได้เป็น 4 ชนิด ที่มีลักษณะคล้ายคลึงกันมาก  

**รูปภาพ**

**ดูเพิ่ม**
อันดับช้าง

**อ้างอิง**

**แหล่งข้อมูลอื่น**
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์ที่พบในทวีปแอฟริกา
หมวดหมู่:อันดับไฮแรกซ์
ไฮแรกซ์หิน

ไฮแรกซ์หิน (Rock hyrax, Cape hyrax, Rock rabbit, Dassie; Procavia capensis) เป็นสัตว์เลี้ยงลูกด้วยนมชนิดหนึ่ง  ที่อยู่ในอันดับไฮแรกซ์ (Hyracoidea)  และวงศ์ Procaviidae
จัดเป็นเพียงชนิดเดียวเท่านั้นที่อยู่ในสกุล Procavia
มีรูปร่างคล้ายหนูตัวใหญ่ ๆ หรือกระต่าย มีหางสั้น มีขนหนานุ่มสีน้ำตาลเพื่อควบคุมอุณหภูมิร่างกาย เมื่อโตเต็มที่มีขนาดลำตัวตั้งแต่ 30–70 เซนติเมตร น้ำหนักประมาณ 2–5 กิโลกรัม   
กินพืชเป็นอาหาร ทั้ง ใบไม้, หญ้า และเมล็ดพืชชนิดต่าง ๆ และสามารถกินพืชที่มีหนามและมีพิษได้ด้วย
ไฮแรกซ์หินพบทั่วไปในทวีปแอฟริกา ในหลากหลายภุมิประเทศทั้งทะเลทราย, ป่าฝน และป่าสน และพบไปถึงบางส่วนในตะวันออกกลาง เช่น ซาอุดิอาระเบีย, โอมาน มีระยะเวลาตั้งท้องนาน 7–8 เดือน ออกลูกได้ครั้งละ 1–2 ตัว  อายุ 5 เดือนจึงหย่านม มีอายุเข้าสู่วัยเจริญพันธุ์ประมาณ 17–18 เดือน อาศัยอยู่เป็นฝูงหรือครอบครัวเล็ก ๆ โดยมีตัวผู้ 1 ตัว เป็นผู้นำ และตัวเมียหลายตัว  มีพฤติกรรมปีนป่ายโขดหิน และอาศัยอยู่ในโพรงหินหรือถ้ำขนาดเล็ก อันเป็นที่มาของชื่อ ชอบที่จะนอนอาบแดดในเวลาเช้า ก่อนจะออกหาอาหาร
กับถิ่นที่อยู่ตามธรรมชาติ
ไฮแรกซ์หิน เป็นสัตว์ที่มีความตื่นตัวระแวดระวังภัยสูง  เนื่องด้วยเป็นสัตว์ที่ตกเป็นอาหารของสัตว์กินเนื้อขนาดใหญ่เสมอ ๆ รวมถึงนกล่าเหยื่อด้วย เช่น เหยี่ยวหรืออินทรี แต่เป็นสัตว์ที่ไม่ตื่นกลัวมนุษย์ มักจะเข้ามาหาอาหารในชุมชนของมนุษย์อยู่เสมอ ๆ  
ในประเทศไทย มีไฮแรกซ์หินแสดงที่สวนสัตว์เชียงใหม่

**อ้างอิง**

**แหล่งข้อมูลอื่น**
หมวดหมู่:อันดับไฮแรกซ์
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปเอเชีย
ณพชร ว่องชาญกิจ

ณพชร ว่องชาญกิจ (ชื่อจริงอ่านว่า: ณะ-พะ-ชะ-ระ) ชื่อเล่น พดด้วง เกิดเมื่อวันที่ 30 มกราคม พ.ศ. 2532 เป็นศิลปิน-นักร้องชาวไทย จบมัธยมศึกษาที่โรงเรียนเตรียมอุดมศึกษา ต่อระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย พดด้วงเธอเป็นศิลปินสังกัดไอดี เร็คคอร์ดในเครืออาร์เอส เข้ามาเป็นศิลปินจากการถูกชักนำของ เจมส์ เรืองศักดิ์ ลอยชูศักดิ์ หัวเรือใหญ่ของ "ไอดี เร็คคอร์ด" เพราะเห็นแววจากการประกวดความสามารถทางการร้องเพลง ก็รีบคว้าตัวเธอมาเข้าสังกัดทันที
พดด้วงเปิดตัวอัลบั้มชุดแรกกับค่าย ไอดี เร็คคอร์ด เมื่อปี 2547 ชื่ออัลบั้มว่า "She's Pod-Duang (ชีส์ พดด้วง)" ที่มาจากชื่อของ พดด้วง เอง อัลบั้มนี้เป็นเพลงแนวป๊อปร็อกผสมซาวน์อิเล็กทรอนิกส์ ซึ่งก่อนที่จะมาทำอัลบั้มนี้ พดด้วง ได้ร่วมประกวดร้องเพลง เมื่อปี 2546 หลังจากนั้นก็ได้รับการติดต่อจากทาง อาร์.เอส.ฯ ในเรื่องของการทำงานเพลง 
ปี 2552 พดด้วงได้เข้ามาเป็นศิลปินในค่ายสนามหลวงการดนตรี ในเครือGMM Grammy หลังจากที่ทางค่ายไอดี เร็คคอร์ดปิดตัวลง พร้มกับเพื่อนอีก 1 คนคือ "บิวตี้-พุธระพี วงศ์สิทธิภัทร์" 
อดีตนักร้องวง Preppy G รวมตัวกันในชื่อวง "เกิร์ลเฟรนด์ (Girlfriend)" เปิดตัวด้วยเพลง "นักศึกษา"

**ผลงาน**

**อัลบั้มของพดด้วง**

**อัลบั้มปกติ**

**อัลบั้มพิเศษ**

**ซิงเกิ้ล**

**ผลงานโฆษณา**
 โฆษณามันฝรั่งทอด LAY'S ร่วมกับ ปฏิภาณ ปฐวีกานต์

**อ้างอิง**

**แหล่งข้อมูลอื่น**
  MV เพลง ที่ปรึกษา-  พดด้วง ณพชร ว่องชาญกิจ : เจ้าของเพลง "ที่ปรึกษา"-  2 สาว เกิร์ลเฟรนด์ จับคู่ส่งเพลง นักศึกษา ตรงใจวัยเรียน-  ไอดี เร็คคอร์ด ตาแหลม แจ้งเกิดสาวน้อยชื่อเก๋ไก๋ พดด้วง

หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย‎
อันดับช้าง

อันดับช้าง เป็นอันดับของสัตว์เลี้ยงลูกด้วยนมขนาดใหญ่อันดับหนึ่ง ใช้ชื่อวิทยาศาสตร์ว่า Proboscidea (/โพร-โบส-ซิ-เดีย/)
มีลักษณะเด่น คือ เป็นสัตว์กินพืชที่มีร่างกายใหญ่โต มีจมูกและริมฝีปากบนยาว เรียกว่า "งวง" ที่เต็มไปด้วยกล้ามเนื้อ ใช้สำหรับหายใจ หยิบจับสิ่งของ และจับอาหารเข้าปาก  มีฟันซี่หน้า 2 ซี่ บนขากรรไกรบนยาวใหญ่ และเจริญไปเป็น "งา" ฟันกรามมีขนาดใหญ่ โดยมากไม่เกิน 1 คู่  ขณะที่บางสกุล บางชนิด หรือบางวงศ์มีมากกว่านั้น ไม่มีฟันเขี้ยว ขาใหญ่ตรงลักษณะคล้ายต้นเสา ขาหน้ามีกระดูกเรเดียส และอัลนาร์สมบูรณ์ ขาหลังก็มีกระดูกทิเบีย และฟิบูลาสมบูรณ์ เท้ามีนิ้วข้างละ 5 นิ้ว แต่เล็บนิ้วก้อยบางตัวนั้น เมื่อโตขึ้นจะหายไป  มีกระเพาะอาหารแบบธรรมดา ไม่ได้เป็นกระเพาะอาหารที่แบ่งเป็นห้อง ๆ แบบสัตว์เคี้ยวเอื้อง   ตัวผู้มีลูกอัณฑะอยู่ในท้อง ไม่อยู่ในถุงห้อยออกมาอย่างสัตว์เลี้ยงลูกด้วยนมทั่วไป  ขณะที่ตัวเมียมีมดลูกแยกเป็นไบคอร์เนาท์ มีเต้านม 1 คู่ อยู่ที่หน้าอกระหว่างขาหน้าทั้ง 2 ข้าง 
ปัจจุบัน หลงเหลือสัตว์ที่อยู่ในอันดับนี้เพียงวงศ์เดียว คือ Elephantidae 3 ชนิด (ไม่นับชนิดย่อย) คือ ช้างเอเชีย (Elephas maximus) ที่พบในทวีปเอเชีย, ช้างพุ่มไ้ม้แอฟริกา (Loxodonta africana) และช้างป่าแอฟริกา (L. cyclotis) พบในทวีปแอฟริกา ซึ่งจัดเป็นสัตว์บกที่มีขนาดใหญ่ที่สุดในโลกในปัจจุบัน
นอกจากนี้แล้ว สัตว์ในอันดับช้างยังมีความคล้ายคลึงกับสัตว์ในอันดับไฮแรกซ์ (Hyracoidea) ซึ่งเป็นสัตว์ขนาดเล็กคล้ายหนูตะเภาที่พบในแอฟริกาอีก ด้วยการที่มีฟันกรามและข้อต่อนิ้วเท้าที่คล้ายคลึงกัน 

**ดูเพิ่ม**
อันดับไฮแรกซ์

**อ้างอิง**

**แหล่งข้อมูลอื่น**
หมวดหมู่:ช้าง
หมวดหมู่:สัตว์เลี้ยงลูกด้วยน้ำนม
หมวดหมู่:อันดับช้าง
ตระกูลโอดะ

ตราประจำตระกูลโอดะ
โอะดะ โนะบุนะงะ สมาชิกคนสำคัญของตระกูล
ตระกูลโอดะ (織田氏) เป็นตระกูลที่มีความสำคัญใน ยุคเซ็งโงะกุ เพราะเป็นตระกูลของ โอดะ โนะบุนากะ ไดเมียวคนสำคัญในยุคนั้นที่มีแนวความคิดจะรวม ญี่ปุ่น ให้เป็นหนึ่งเดียวแต่ยังไม่ทันสำเร็จก็ถูกฆ่าตายเสียก่อน
ผู้สถาปนาตระกูลโอดะนั่นคือ ไทระ โนะ ชิกะซะเนะ ซึ่งเป็นนายทหารตระกูลไทระในช่วงสงครามเก็มเป ซึ่งตระกูลโอดะนี้แม้ว่าจะไม่ได้สืบเชื้อสายจักรพรรดิ แต่ก็มีความแข็งแกร่งยาวนาน จนถึงสมัยของโอะดะ โนบุฮิเดะ ซึ่งได้รับฉายาว่า"พยัคฆ์แห่งโอวาริ"ก็สามารถเอาชนะตระกูลอันโจได้ใน ค.ศ.1540 และมาถึงสมัยของโนบุนากะ ซึ่งถือว่าเป็นยุคทองของตระกูลเลยก็ว่าได้ เพราะมีถึงพลปืนอันเกรียงไกร มีขุนพลคนดีอยู่เยอะ อย่างเช่น โทโยโทมิ ฮิเดโยชิ,มาเอดะ โทชิอิเอะ,นิวะ นากาฮิเดะ,ชิบาตะ คัตสึอิเอะ,โมะริ รันมะรุ ฯลฯ อีกมากมายที่คอยช่วยเหลือโนบุนากะจนสามารถเป็นใหญ่ได้ในคันโตและฮอนชู
แต่เมื่อถึง ค.ศ.1582 โนบุนากะก็ถูกลอบสังหารโดยอะเกะชิ มิสึฮิเดะที่วัดฮอนโนจิ หลังจากการสิ้นชีพของโนบุนากะ ตระกูลโอดะจึงถูกริบอำนาจกลายเป็นเพียงตระกูลขนาดเล็ก

**บรรดาขุนศึก**

**4 จตุรเทพแห่งตระกูลโอดะ**
 ชิบาตะ คัตสึอิเอะ- นิวะ นากาฮิเดะ- ทากิงาวะ คาซุมาสึ- อะเกะชิ มิสึฮิเดะ
5 ขุนพลผู้เก่งกาจแห่งโอดะ- ชิบาตะ คัตสึอิเอะ- นิวะ นากาฮิเดะ- ทากิงาวะ คาซุมาสึ- อะเกะชิ มิสึฮิเดะ- ฮาชิบะ ฮิเดโยชิ

**ขุนพลคนอื่น ๆ**
 มาเอดะ โทชิอิเอะ- ซัสสะ นาริมาสะ- คานิ ไซโซ- ยาสึเกะ- อิเคดะ สึเนะโอกิ- กาโมะ อุจิซาโตะ- โมริ โยชินาริ- โมริ นากาโยชิ- ซากุมะ โมริมาสะ- อะรากิ มุราชิเกะ- ทาเกะนากะ ฮันเบ- อินาบะ อิเท็ตสึ
หมวดหมู่:ตระกูลโอะดะ
อโดะ
ตระกูลโทโยโตมิ

ตระกูลโทโยโตมิ เป็นตระกูลสำคัญในยุคเซ็งโงะกุ เพราะ โทโยโตมิ ฮิเดโยชิ ซึ่งเป็นต้นตระกูลนั้นเป็นขุนศึกคนสำคัญของ โอดะ โนบูนางะ ต่อมาเมื่อโนะบุนะงะสิ้นชีวิตฮิเดโยชิจึงขึ้นมามีอำนาจแทน
และเมื่อขึ้นมามีอำนาจแล้วฮิเดโยชิก็ได้สืบทอดงานของโนะบุนะงะที่ทำค้างไว้ต่อจนสำเร็จคือการรวมญี่ปุ่นให้เป็นหนึ่งเดียว
แต่ตระกูลของเขาก็หมดอำนาจและสิ้นสุดลงในสมัยของ โทโยโตมิ ฮิเดโยริ บุตรชายของเขาที่ยุทธการเทนโนะจิ ในปี 1615
หมวดหมู่:ตระกูลโทโยโตมิ
ทโโยะโทะ
หมวดหมู่:บริษัทที่ถือหุ้นโดยรัฐบาลไทย

บริษัทที่ถือหุ้นโดยรัฐบาลไทย อาจหมายถึง การถือหุ้นโดยกระทรวงการคลัง กระทรวงอุตสาหกรรม ฯลฯ แต่จำนวนหุ้นไม่ถึงร้อยละ 50 เปอร์เซ็นต์ ตามความในมาตรา 4 แห่งพระราชบัญญัติวิธีการงบประมาณ พุทธศักราช 2561 จึงไม่มีสถานะเป็น รัฐวิสาหกิจ
หมวดหมู่:บริษัทของไทย
ไรต์อะพริซันเนอร์

ไรต์อะพริซันเนอร์ (WriteAPrisoner.com) เป็นเว็บไซต์ที่ตั้งอยู่ในสหรัฐอเมริกาเพื่อให้นักโทษที่ถูกจองจำทั้งในและนอกสหรัฐอเมริกาสามารถสร้างหน้าประวัติส่วนตัวเพื่อหาเพื่อนทางจดหมาย ขอรับความช่วยเหลือทางกฎหมาย โอกาสทางด้านการศึกษา และการหาที่พักอาศัย เว็บไซต์นี้ได้ถูกเรียกว่าเป็นเฟซบุ๊กของนักโทษ 

** ประวัติ**
อะดัม เลิฟเวลล์ (Adam Lovell) เป็นผู้ริเริ่มและสร้างเครือข่ายสังคมนี้เมื่อเดือนกันยายน พ.ศ. 2543 ก่อนที่เครือข่ายทางสังคมต่าง ๆ จะเป็นที่นิยมทางอินเทอร์เน็ต เขาได้กล่าวว่าเขาได้ก่อตั้งพื้นที่นี้ขึ้นมาเพื่อให้การบริการหาเพื่อนทางจดหมายและบริการให้คำแนะนำต่อนักโทษ ในปัจจุบันนี้ทางเครือข่ายได้นำเสนอมากกว่าการบริการหาเพื่อน แต่ยังรวมถึงการช่วยนักโทษหางาน หาสถานที่พัก หลังจากถูกปล่อยตัว โอกาสทางการศีกษา และวิธีการตั้งตัวเมื่อพ้นโทษ
เว็บไซต์มีพื้นที่สำหรับผู้เข้าชมได้แลกเปลี่ยนความคิดเห็นสำหรับปัญหาต่าง ๆ ในเรือนจำ และได้จัดตั้งโครงการ หนังสือหลังห้องขัง เพื่อช่วยเป็นประโยชน์ด้านการศึกษาในเรือนจำ ซึ่งโครงการนี้ได้ถูกนำไปลงตีพิมพ์ในนิตยสาร Oprah Winfrey

**อ้างอิง**
หมวดหมู่:เว็บไซต์
โรยส์โตน แดร็นเตอ

โรยส์โตน ริกกี แดร็นเตอ (Royston Ricky Drenthe) เป็นนักฟุตบอลชาวดัตช์ เกิดเมื่อวันที่ 8 เมษายน ค.ศ. 1987 เล่นตำแหน่งแบ็กซ้ายและปีก ปัจจุบันเล่นให้กับสโมสรฟุตบอลเรดิง
หมวดหมู่:นักฟุตบอลชาวดัตช์
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:บุคคลที่เกิดในปี พ.ศ. 2530
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:บุคคลจากรอตเทอร์ดาม
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ปีกฟุตบอล
ลูกหมาก (ข้อต่อ)

thumb
ลูกหมาก (Ball joint) เป็นข้อต่อชนิดรูปร่างกลม หน้าสัมผัสเรียบ ติดตั้งอยู่ในเบ้าซึ่งสามารถทำให้วัตถุที่ถูกเชื่อมต่อกันด้วยลูกหมากสามารถเคลื่อนไหวหรือหมุนได้มากถึง 360 องศา มีการดัดแปลงไปใช้งานเพื่อเป็นข้อต่อรูปแบบต่าง เช่น ในรถยนต์มักใช้สำหรับเป็นข้อต่อในระบบกันสะเทือน ระบบบังคับเลี้ยว

**อ้างอิง**
หมวดหมู่:อุปกรณ์
หมวดหมู่:ยานพาหนะ
หมวดหมู่:เทคโนโลยีระบบรองรับยานยนต์
เฟร์นันโด กาโก

เฟร์นานโด รูเบน กาโก (Fernando Rubén Gago) เกิดวันที่ 10 เมษายน ค.ศ.1986 ในบัวโนสไอเรส ประเทศอาร์เจนตินา เป็นนักฟุตบอล เขาเคยเล่นในเซเรียอากับสโมสรโรมา โดยยืมมาจากเรอัลมาดริด ปัจจุบันเล่นให้กับโบกายูนิออร์สในตำแหน่งกองกลาง 

**อ้างอิง**

**แหล่งข้อมูลอื่น**
  Profile at Realmadrid.com-  ESPN Profile date=2010-07-15 -  Gago's profile and statistics at FootballDatabase-  Fan-site Fernando Gago date=2018-11-08 
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากรัฐบัวโนสไอเรส
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในโกปาอาเมริกา 2015
ดาบิด มาเตโอส

ดาบิด มาเตโอส รามาโฆ (David Mateos Ramajo) เกิดวันที่ 22 เมษายน ค.ศ. 1987 ในมาดริด) ประเทศสเปน เขาเล่นให้เรอัลซาราโกซา (ยืมมาจากเรอัลมาดริด) ตำแหน่งกองหลัง
หมวดหมู่:บุคคลที่เกิดในปี พ.ศ. 2530
หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:กองหลังฟุตบอล
หมวดหมู่:นักกีฬาจากมาดริด
สกูบี้-ดู ตอน มนต์เพลงแวมไพร์

สกูบี้-ดู ตอน มนต์เพลงแวมไพร์ (italic=yes) เป็นภาพยนตร์ที่ทำเพื่อลงวิดีโอโดยเฉพาะในชุดสกูปีดู ออกให้เช่าผ่านทางแอมะซอนอินสแตนต์วิดีโอและไอจูนส์เมื่อวันที่ 22 ธันวาคม ค.ศ. 2011

**ให้เสียง**

**เพลงประกอบ**

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:การ์ตูนอเมริกัน